שו"ת רשב"ץ (תשב"ץ)/חלק ב/רכ
ענין רכ:
עוד ברשך לה"ר יוסף סעיד י"א:
שאלת על ענין כתובה ההולכת לימחק מה משפטה ומה יעשה לה.
דבר זה מפורש הוא בגמרא בתרא בפ' גט פשוט (קס"ח ע"ב) והביאו הר"מ ז"ל בפ' כ"ג מהלכו' מלוה ולוה וצריך אתה להעמיד ב"ד ותכתוב כך אנו ב"ד החתומים למטה במותב תלתא כחדא הוינא כשהוציאה פלונית כתובה אחת ובקשה ממנו להטפיסה כדת וכהלכה לפי שהיא עומדת להמחק ולהפסד והוזקקנו לה וראינו הכתובה שרשומה ניכר ועדיה כשרים ועמדנו על החתימות והתברר לנו שהיא חתימת ידיהם ואחר שראינו שהכתובה הזאת היא כתובה וחתומה כדת וכהלכ' הטפסנוה אות באות תיבה בתיבה במעמד פלוני בעל האשה הנז' וזה טופסה ואחר זה הלשון תטפיס הכתובה אות באות תיבה בתיבה בלי שום פחת ויותר בששי בשבת עד הכל שריר וקיים ואחר שתשלים הטפסת הכתובה תכתוב זהו טופס הכתובה בלי שום פחת ויותר.
וזהו נסח חתימותיה ואח"ז הלשון תטפיס נסח החתימות ואחר שתשלים נסח החתימות תכתוב זה הוא נסח החתימות אשר עמדנו עליהם והתברר לנו דהיא חתימות ידיהון דסהדייא דחתימין בה ואחר שנתברר לנו כל זה קרענו הכתובה הראשונה קרע ב"ד ומסרנו טופסה ביד האשה פלונית הנזכרת להיות לה לראיה וזכות וכתבנו וחתמנו מה שהיה בפנינו ביום וכו' ותכתוב זמן מיום החתימה שחתמו הב"ד בטופס שכיון שבטופס הוא נזכר זמן הכתובה אין לך לכתוב למטה בסוף זמן שטר המוטפס אלא זמן ההטפסה.
ומה שכתוב בשטר דינרי זהב יפה הם כותבים.
ומה שאנו כותבין כפולות הוא לקוח מהלע"ז שקורין לדינר זהב דובל"א אבל שמם האמתי הוא דינרי זהב וכן הוא לשון התלמוד בכל מקום: